钦定古今图书集成/理学汇编/文学典/第118卷 > 唐烈
## 钦定古今图书集成/理学汇编/文学典/第118卷 > 唐烈

按《德安府志》：烈，字仲骏，颖悟过人。幼以童子试第一，
补诸生。学博洽，工诗古文，屡举不第，乃授徒教人，先
行业而后文章。崇祯壬午，同邑鲁鉴督学云南，故烈
授经士也，与俱往。时黄冈何闳中亦官滇，与烈唱酬
甚适。会世乱，从鉴归，侨滞黔阳，竟卒于黔。有《天马山
房集》《滇南集》若干卷。兵火散轶不存。